Diari Oficial de la Generalitat Valenciana


Sumari del DOGV 6540, del 10-06-2011 (2011/6458)

Notificació de la interlocutòria d'admissió a tràmit i citació a termini a les persones interessades en el procediment de demanda de revisió 31/2009.
-----------------------------------------------------------------------------------------------------------------------------------------------------

### Dades del document

Número de DOGV
:   6540

Data del DOGV
:   10-06-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/6458


Organisme emissor
:   Tribunal Suprem

Tipus de document
:   Anunci

Notificació de la interlocutòria d'admissió a tràmit i citació a termini a les persones interessades en el procediment de demanda de revisió 31/2009. [2011/6458]  
Margarita Torres Ruiz, secretària de la Sala Social del Tribunal Suprem, faig saber:  
Que en les actuacions de la demanda de revisió número 31/2009 seguides davant d'aquesta Sala Social del Tribunal Suprem promogut per Salvador Jesús Moreno Alcocer contra Fogasa i José Alama Ruiz contra sentència de data 2 de març de 2009 dictada pel Jutjat Social número 17 de València s'ha dictat la resolució de data 14 de juliol 2010 que, literalment, és com segueix:   
«Interlocutòria   
Aurelio Desdentado Bonete   
Jesús Gullon Rodríguez   
Milagos Calvo Ibarlucea   
Madrid, 14 de juliol de 2010   
Hi és ponent la magistrada Milagros Calvo Ibarlucea.   
Fets   
Únic. Amb data 2 de juny de 2010, va entrar en el registre general d'aquest Tribunal Suprem la demanda de revisió subscrita pel lletrat Joaquín Simoes Fernández de Tejada, en representació de Salvador Jesús Moreno Alcocer, mitjançant la qual sol·licita la revisió de la sentència dictada pel Jutjat Social de València número 17 en les actuacions número 0001165 /2008, d'acord amb els fets fonaments que en aquesta demanda de revisió s'indiquen  
Fonaments jurídics   
Primer. Atés que aquesta Sala és competent per a conéixer de la pretensió exercitada, de conformitat amb el que disposa en l'article 234 de la Llei de Procediment Laboral en la redacció donada per disposició addicional 11a de la Llei d'Enjudiciament Civil i concordants de la Llei Orgànica del Poder Judicial, pertoca admetre a tràmit la demanda i donar al procés al procés la substanciació prevista en l'article 514 de la Llei d'Enjudiciament Civil i concordants de la Llei de Procediment Laboral.   
Segon. L'admissió de la demanda de revisió comporta la necessitat d'aplicar a aquest procediment les previsions contingudes en els apartats 1 i 2 de l'article 265 de la Llei d'Enjudiciament Civil, i per tant la d'advertir a les parts -demandant i demandat- que, de conformitat amb les indicades previsions legals, havent d'haver-se aportat amb la demanda o la contestació tots els documents, dictàmens i escrits dels quals les parts pretenguen valdre-se, no s'acceptarà posteriorment i, per tant, tampoc en l'acte de judici, la presentació d'altres documents que els que preveja amb caràcter excepcional en la mateixa llei.   
  
La sala decideix:   
Primer. S'admet a tràmit la demanda de revisió formulada pel lletrat Joaquín Simoes Fernández de Tejada en representació de Salvador Jesús Moreno Alcocer, contra la sentència dictada en les actuacions número 0001165 /2008 seguides en el Jutjat social número 17 de València.   
  
Segon. Citeu les parts o les seues causahavents, a excepció del demandant de revisió Salvador Jesús Moreno Alcocer, perquè en el termini de 20 dies contesten aquesta demanda i amb elles a la vista s'acordarà el que pertoque.   
Tercer. Queden advertides les parts pel que fa al moment adequat per a presentar els documents i dictàmens de què intenten valer-se de conformitat amb el contingut indicat en el fonament jurídic segona d'aquesta resolució.   
Ho pronunciem, manem i ho signem amb el secretari de sala».   
  
I perquè valga de notificació a la part contra la qual es recorre, José Alama Ruiz, actualment en parador desconegut, expedisc aquest edicte perquè es publique en el Diari Oficial de la Comunitat Valenciana, con l'advertiment que les notificacions següents es faran en estrades, llevat les que hagen de revestir la forma d'interlocutòria, sentència o si es tracta de citacions a termini.   
  
Madrid, 12 de maig de 2011.- La secretària: Margarita Torres Ruiz.